**Krst pri Savici**

1. **Kateri trije deli sestavljajo Krst pri Savici?**

Matiju čopu, Uvod in Krst.

1. **Poišči glavno idejo uvodnega soneta!**

Uvodni sonet je slovo od prijatelja Matija Čopa, kateri je utonil v Ljubljanici.


1. **Ali je Uvod lirski, epski ali dramatski? Pojasni!**

Uvod je epski, ker pesnik opisuje dogajanje in pri tem ne izraža čustev.

1. **Katero zgodovinsko dejstvo prikazuje Uvod?**

Prikazuje verske vojne.

1. **V dramatski trikotnik zabeleži dogajanje (dogodke)!**



Zasnova: Črtomir se zaljubi v Bogomilo in odide v boj

Zaplet: Črtomir in njegova vojska gredo v Ajdovski gradec, obkoli jih Valjhun

Vrh: Dvoboj med Črtomirom in Valjhunom

Razsnova: Dvoboj preživi samo Črtomir, pogovor z Bogomilo

Razplet: Črtomir spremeni vero

1. **Kaj je glavna ideja Uvoda?**

Glavna ideja Uvoda je svobodomiselna. Naši predniki so se uprli krščanski veri, saj niso hoteli, da jih nekdo sili v vero, ki jo nočejo. Hoteli so svobodo pri izbiri vere.

1. **Označi Črtomirja iz Uvoda!**

V Uvodu je neustrašen, svobodomiseln voditelj, ki je pripravljen umreti za vero. Raje umre častno v boju, kot pa, da živi kot suženj.

1. **Izpiši najlepše verze iz Uvoda, v katerih se tudi skriva sporočilo.**

Šest mescov moči tla krvava reka,

Slovenec že mori Slovenca, brata –

kako strašna slepota je človeka.

Narveč sveta otrokam sliši slave,

Tje bomo najdli pot, kjer nje sinovi

Si prosti vol'jo vero in postave.

1. **V kakšni kitici je napisan Uvod in v kakšni Krst?**

Uvod je zgrajen iz 25 tercin in ene kvartine.

Krst je zgrajen iz 53 oktav.

1. **Označi Črtomirov značaj v Krstu?**

Črtomir je zlomljen in pomisli tudi na samomor. Ko sreča Bogomilo se pokaže tudi njegova brezmejna ljubezen do nje, katera premaga tudi njegovo moškost in junaštvo.

**Primerjaj ga z prejšnjim »Črtomirjem«!**

V Uvodu je Črtomir neustrašen bojevnik, v Krstu pa se pokaže tudi njegova druga čustvena stran.

1. **In kakšna je Bogomila?**

**Ali ostaja vseskozi ista ali se spreminja?**

Bogomila se spreminja, saj je na začetku samo naivna šestnajstletna deklica, proti koncu pa se spremeni v pametno in zrelo dekle.

1. **Zakaj se je spreobrnila v krščansko vero?**

Vero spremeni, ker ji nova vera obljublja večno ljubezen in življenje.

1. **Povzetek (kratka obnova) Uvoda in Krsta!**

**Uvod:**

Doba pokristjanjevanja na slovenskem - boj med pogani in kristjani. Valjhun je pokristjanjevalec, ki pobija vse drugače misleče ljudi. Veliko ljudi je že pobil. Ostane le še Črtomir, ki se s svojo vojsko zateče v Bohinj. Valjhun jih kmalu odkrije ter jih, skupaj svojo vojsko, obkoli in oblega 6 mesecev. Kmalu Črtomir in njegova vojska porabijo vso zalogo hrane in začnejo stradati. Črtomir tako neke noči prepričuje svojo četo naj gredo z njim, ker raje umre, kot pa postane suženj. Črtomirjeva vojska se soglasno odloči, da napadejo, ko bo sovražnik spal. A žal je bil istih misli tudi Valjhun. Tako je prišlo do velikega pokola, kjer Črtomirova vojska izgubi bitko. Valjhun išče Črtomira med padlimi vojaki, a zaman.

**Krst:**

Črtomir se še ni umiril po nočnem spopadu. Spominja se prvega srečanja z Bogomilo in ločitve, ko je šel v boj. Bojeval se je,, čeprav ni verjel v zmago. Premagan je bil pri Bohinjskem jezeru. Naslonjen na krvavi meč ob obali misli na samomor, ko se ponovno spomni Bogomile. Želi jo še enkrat videti. K njemu privesla ribič. Črtomiru pove, da ga Valjhun še vedno išče in ga zapelje na varno. Ribič gre po Bogomilo in denar. Počaka ga tam, kjer se Sava izliva v Bohinjsko jezero. Ribič se vrne z dvema osebama: Bogomilo in duhovnikom. Bogomila Črtomiru pove, da se je pokristjanila. Z njim se ne more poročiti, ker ji vera to prepoveduje. Črtomira prepriča, da se pusti krstiti pri Savici. Črtomir odide in postane duhovnik. Bogomila odide domov k očetu in nikdar več se ne srečata.